CELEX: C2005/330/18
Language: sk
Date: 2005-12-24 00:00:00
Title: Vec C-378/05: Návrh na začatie prejudiciálneho konania podaný rozsudkom Cour de cassation (Belgicko) z  9. septembra 2005 , ktorý súvisí s konaním: Samotor SPRL proti Belgickému štátu

24.12.2005   
            
            
               SK
            
            
               Úradný vestník Európskej únie
            
            
               C 330/9
            
         Návrh na začatie prejudiciálneho konania podaný rozsudkom Cour de cassation (Belgicko) z 9. septembra 2005, ktorý súvisí s konaním: Samotor SPRL proti Belgickému štátu
   (Vec C-378/05)
   (2005/C 330/18)
   Jazyk konania: francúzština
   Cour de cassation (Belgicko) podal rozsudkom z 9. septembra 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Samotor SPRL proti Belgickému štátu a bol doručený kancelárii Súdneho dvora 14. októbra 2005.
   Cour de cassation (Belgicko) žiada Súdny dvor, aby rozhodol o nasledujúcich otázkach:
   
               1.
            
            
               Ak je dodávka veci určená osobe podliehajúcej dani, ktorá v dobrej viere uzavrela zmluvu, bez toho, aby vedela, že predajca sa dopustil podvodu, odporuje zásade daňovej neutrality dane z pridanej hodnoty skutočnosť, že zrušením kúpnej zmluvy podľa predpisov vnútroštátneho občianskeho práva, ktoré postihuje takúto zmluvu absolútnou neplatnosťou z dôvodu rozporu s verejným poriadkom, ktorý spôsobil nezákonným konaním predajca, stráca táto osoba podliehajúca dani právo na odpočet dane?
            
         
               2.
            
            
               Bude odpoveď v prípade absolútnej neplatnosti vyplývajúcej z podvodu na samotnej dani z pridanej hodnoty odlišná?
            
         
               3.
            
            
               Bude odpoveď odlišná, keď príčinou nezákonnosti kúpnej zmluvy, ktorej následkom je absolútna neplatnosť podľa vnútroštátneho práva, je podvod na dani z pridanej hodnoty, ktorý bol známy obom zmluvným stranám?